
Mare depozit de specialităţi străine gi indigene. 

Säpunuri medicinale gi diverse săpunuri pentru toaletă precum: Băpu- 
nuri de lapte de crin, bucata 80 bani şi 1,26; săpunuri de violete şi tran- 
dafiri câte 1,25 bucata; săpunuri de familie sau de glicerină câte 30 bani 
bucata, etc. etc. 

Cold-Créme „Central“, cel mai vechiu, mai bun gi cel mai răspân- 
dit remediu pentru curățirea cogurilor de pe obraz, pistruilor, petelor 
şi altor asemenea iritatiuni ale obrazului, un borcan mic 1,25, un bor- 
can mare 1,50. 

Capilarină, remediu suveran contra mátrefei şi căderei părului, flacon 
mie 1,35, flacon mare 2 lei. 

Apă de chinind, regenerator puternic al rădăcinei părului şi rácori- 
tor al pielei capului, flaconu 1,25. 

Petrol à la Hahn, antiseptic al părului, face să dispară mătreaţa şi 
împedică astfel slăbirea rădăcinei părului deci şi căderea lui, flaconul 1,50. 

Apă de gură „Botot“ un antiseptic al gurei, se întrebuinţează cu de- 
osebire de către acele persoane cârora le sângerează lesne gingiile, fla- 
con mic 1 leu, flacon mare 1,75. - 

Apă de gură à la Odol, albeşte şi curăţă dinţii și gingiile, îndepăr- 
tează mirosul urât al gurci și prin puternica sa acțiune antiseptică dis- 
truge diferitele miasme ale gurei, întărind astfel gingiile. Flaconul 1,50 

Pastă pentru dinți antiseptica şi aromatică borcane de 1 leu şi 1,50 


Apă de Colonia flacon de 1 litru, ........... 4 lei 
» » > > YA 2 A Ac e oo do Pe A 
> ? > » mic > y a E CU 
> > >» parfumatá flacon de 1 litru . .. .... . b lei 
> » » » » DA uer oom RAUM nA e 07 5) 
» > » » Sect OB NO I nel o th 1,25 


Brilantină pentru păr, barbă şi mustăţi, dă acestora lustru şi le fixează, 
flaconul 75 bani. 

Depilator, remediu pentru a face să dispară părul de pe orice parte 
a corpului, cutia 1,50. 

Esenfá de brad, pentru persoanele slabe de pept şi copii ce sufer de 


“tuse măgărească; stropit in casă, răspândește un miros plăcut şi ráco- 


vitor de brad, purificând aerul. Flaconul 1 leu, 1,50 şi 2 lei. 

Lapte virginal, emulsie vegetală pentru curățirea petelor de pe faţă, 
făcând pielea moale, fragedă si catifelată, flaconul 1 leu. 

Apă de toaletă, ffaconul 1,50, 

Oțel de toaletă, flaconul 1,50. A 
Balsam con:ra bütáturiior laconul 1 leu. 

Perii pentru dinți de la renumita fabrică Dupont din Paris, diferite 
calităţi şi forme de la 75 bani până la 1,72 bucata, moi sau tari după cerere. 

Diverse articole de cauciuc, irigatoare, pansamente, ape minerale, etc. 

Orice articol din cele enumerate mai sus, precum şi orice medica- 
ment, preparat după reţetele trimise se expediază contra mandat postal 
sau ramburs, în orice parte a [àrei. 
Cheltueli de transport la orice comandă, 1 leu. 
La a Gi mai mari de 15 lei, se face expediția franco, adică fără nici 
o plată. 

Fiecare preparafiune este însoţită de modul de întrebuințare. 

In laborator se execută analize de urină, 

u., Cazarma-S9coalá.—6. Cosbne, Cultura legumelor în vechime.— Mikuit Sadoveanu, Scri- 
sori trimise de un pribeag. — Mutu, Vaccinul contra tuberculozei. — Ecaterina Pitiş. In za- 
dar (poezie).—I. Otescu, Inălţarea şi pogorirea baloanelor.—Gid.. Reforma axizelor.—Inau- 
gurare de teatru sătesc. — N. Nicolaescu și G. Stoinescu. Stupina (Prisaca). — Eleonora Stra- 
tileseu, Iohann Frederic Pestalozzi (traducere), —6. T.. Darea de seamă a Societății de gim- 
nastică, sport si muzică din Iaşi.—Cronica sâptămânii. — Licitaţiuni. 

Sfaturi: Cum se poate află daca oţetul este făcut din vin. 

Mustraţiuni: Formaţia în linie a micilor dorobanţi cu  Gornisti şi Drapel. — Cazarma- 
Şcoală. Doi instructori Sub-otiţeri cadre permanente şi doi dintre micii dorobanţi gradaţi: 

Cazarma-Scoalá 


litar, te gândeşti negreșit la ca- 
zarmă. E drept că noi avem trupe 
«cu schimbul», cari petrec cea mai 
mare parte a timpului de serviciu 
acasă, dar şi acestea tráese la ca- 
zarmă câteva zile pe lună, și săp- 
tămâni mai multe cu ocazia concentrărilor si ma- 
nevrelor. Avem însa și trupe permanente, cari stau 
trei ani în cazarmă. 

Viaţa aceasta în -comun, în săli mari, cu totul 
deosebită de viaţa săteanului, va fi având oarecari 
neajunsuri; dar fără îndoială că are şi urmări bune. 
Tânărul sătean capătă astfel o sumă de deprinderi 
civilizate şi corpul ofiferese — după îndemnul dat 
de însuşi căpetenia armatei noastre, Regele nos- 
tru cel iubit — se sileste din ce în ce să devie edu- 
catorul soldatului. 

Un lucru este sigur —si-mi pare rău că nu am 


(|ând vorbeşti astăzi de serviciu mi- 

la îndemână date statistice—că un însemnat nu- 
măr de soldaţi, cari nu ştiau să citească la intra- 
rea lor în armată, părăsesc serviciul, cu ştiinţă de 
carte. Este cunoscut şi la noi și în alte ţări că chiar 
absolvenţii seoalelor primare, dacă nu au ocazie 
de a mai citi şi serie, uită ce au învăţat şi se pre- 
zintá la recrutare aproape ca şi aceia cari nau 
trecut de loc prin şcoală. Din această pricină s'au 
înfiinţat şcoli de adulţi, pe cari unele state din Ger- 
mania precum şi unele cantoane din Elveţia le-au 
declarat obligatorii, ca şi clasele primare propriu 
zise. La noi o mişcare în acest sens este d'abia 
începută de câţiva ani şi rezultatele sunt încă ne- 
însemnate. De aceea, pentru multă vreme rolul ca- 
zarmei de à da instrucțiunea elementară soldatu- 
lui analfabet, rămâne în picioare şi toţi ofiţerii cari 
se devotează acei ocupaftiuni să stie că fac ţării 
un mare serviciu. 

Această idee de a privi cazarma ca şcoală, e pe 
cale de a cănătă în Franţa o aplicaţie foarte inte- 
resant Aci nu este numai decât nevoie, ca la noi, 
să se înveţe cititul şi scrisul, căci numărul solda- 
tilor francezi cari nu ştiu carte e foarte mic in com- 
parație cu starea dela noi. De aceea. sau gândit 
să deala cazarmă «invátámánt profesional». Se zice 
că s'a format o societate de ofiţeri cari să găsească 
chipul cel mai potrivit pentru punerea în practică 
a ideei. 

Prin «învăţământ profesional» nu se înţelege a da 
o meserie nouă soldatului, ci a-l perfectionà şi prac- 
tic şi cu deosebire teoretic jn meseria pe care o 
are. Sunt soldaţi cari, din cauza nevoi de a-şi câș- 
tigà viaja, n'au putut să urmeze un curs comple- 
mentar sau o şcoală de adulti. Cazarma poate să 
le indeplineseá această lipsă, ocupând în mod in- 
teligent şi plăcut orele libere, pe cari multi soldati 
le petrec la cantină dinaintea unui páháruf... 

Dar cine să fie profesori? Ofițerii cari au luat 
iniţiativa acestei mişcări, se gândesc în primul rând 
la un învățământ mutual. Unele cursuri le-ar face 
ofiţerii, altele s'ar face de către acei soldaţi cari 

au o cultură superioară. Lipsurile sar iniplini de 
' diferite instituţii din afară. Prin multe oraşe fran- 
ceze sunt asoeiafiuni pentru răspândirea instruc- 
țţiunii în popor sau secţiuni ale Ligei învăţămân- 
tului. Acestea, în mod natural, ar da concursul lor. 
Apoi în orașele unde sunt universităţi sau licee, 
s'ar face apel la profesori, si iniţiatorii nu se în- 
doese de bunăvoința acestora. 

Am văzut într'un jurnal care se ocupă de ches- 
tiunea aceasta, cá în provincie 48%, din recruți 
aparţin agriculturii; de aceea este în intenţia ini- 
tiatorilor de cari am vorbit, ca să dea cât se va 
puteà mai mare întindere învăţământului agricol. 
Ei cred chiar că va fi cu putinţă a se destină, lângă 
cazarmă, un mic teren pe care să se facă experinte 
agricole. | - 

Pentru Franţa, lucrul acesta are importanţă si 
„din alt punct de vedere. 

Soldatul — zice un articol receht despre ches- 
tiune — nu ar pierde la regiment dragostea pen- 
tru pământ, pentru satul lui, în care mulţi soldaţi 
nu se mai întore după serviciu. După afirmárile 
statisticianilor, satele se despoporează. De ce? Pen. 
trucă soldatul, înșelat de viaţa orașului, care i se 
pare mai plăcută şi mai lesnicioasă decât cea dela 
țară, rămâne la oraş şi nu totdeauna aci un ele- 
ment folositor. Dacă la regiment ar puteă, în orele 
libere, să pue mâna pe uneltele plugáresti, s'ar in- 
toarce acasă cu aceeaşi dragoste si cu pregătire 
mai priincioasă pentru munca de acolo.» 

Am socotit; că este interesant să spunem aces- 
tea cititorilor -Albinei», mai ales eá ideea aceasta 
de «ofiţer educator» de mai mult timp sia găsit 
la noi aplicare. 


Gh. 
AANANNNNNNNNNNNNNNN N NNNNNNSNSNSIISNINI IN 
Unde este credință, acolo este iubire; unde este iubire, 
acolo este pace; unde este pace acolo e bine cuvântare; 
unde este bine cuvântare acolo este Dumnezeu; unde este 
Dumnezeu, acolo sunt toate bunurile. 
AAA ANN ANN NNN NN NN NN NIN NN 

Cultura legumelor im vechime. 


1 D 

IG iniu in Istoria Naturală, in capitolul unde vorbeşte 
UN despre cultul usturoiului şi al prazului, zice: «Popoare 
QY} întregi tráese numai cu legume, precum sunt Egip- 
O tenii». Astăzi noi am râde, negresit, de ideea cá pe 

V sfântul altar a lui Dumnezeu ai puteă duce ca jertfă 
ceapă şi usturoiu. La vechii Epipteni însă ceapa eră cel 
mai sfânt lucru pe care un bine-credincios pute să-l aducă 
în genunchi în faţa altarului, si cel mai sfânt jurământ în 
fata vecinicelor puteri ale cerului îl făcea Egipteanul pu- 
nând mâna pe-o ceapă, cum pune creştinul mâna pe cruce. 
Asta o ştim din mulţi scriitori vechi şi chiar din zugrăve- 
lile de pe pereţii templelor egiptene. Tot Pliniu zice: «In 
jurămintele lor Egiptenii tin ceapa şi usturoiul de-o potrivá 
cu zeii», ceea ce vrea să spue că Egiptenii făceau jurămân- 
tul zeilor pe ceapă. Fireşte, nouă ne pare acest lucru prea 
fără rost, şi le vor fi părut şi altor popoare noui şi vechi. 
Ştiu că poetul satiric al Romanilor, Juvenal, vorbind de 
acest cult al Egiptenilor pentru ceapă şi usturoiu zice : agà 
dar zeii egipteni crese în grădina de zarzavat. 

Lucru ni se pare ridicol fiindcă nu-l înţelegem şi fiindcă 
trăim în alte timpuri si alte locuri. Popoarele de azi au mos- 
tenit dela cele vechi obiceiul de-a jură pe pâne şi pe sare. 
Eu nu ştiu dacă Egiptenilor vechi nu lear fi părut totaşă 
de curios, şi poate de ridicol, să juri lui Dumnezeu pe un 
drobuieţ de sare. 

In Carte a patra a Pentateuhului, cap. 11, vers 5, Judeii 
duşi prin pustie de Moise se plâng asà: «Adusu neam a- 
minte de peştii care-i mâncam în Egipet de geaba, şi de 
crastaveti, şi de pepeni, şi de praz, si de cepe, si de ustu- 
roiu.» (1) E caracteristic că Iudeii, flămânziţi şi hrániti nu- 
mai cu mană, își aduc aminte cu atâta «poftă; — căci însăşi 
biblia o spune în versetul 4 că sezánd plângeau fii lui Is- 
rael şi pofteau cu poftă — îşi aduc aminte de ceapa si us- 
turoiul Egipetului. ludeii negreşit s'au obişnuit cu ceapa şi 
cu usturoiul in Egipet, pe timpul lungii poposiri acolo in 
călătoria cea vecinică a lor dintr'un loe într'altul. Obiceiul 
n'a fost al lor, ci l-au luat priu îndelungată deprindere dela 
Egipteni cari erau grozavi iubitori de ceapă, după cum o 
spun într'o singură mă turie şi Moisi şi autorii de mai târ- 
ziu Pliniu, Teofrast și Ateneu. Ceapa Epiptenilor însă nu so 
poate pune alături cu ceapa ce creşte pe la nui. Ceapa ce. 
creşte şi astăzi prin Egipet, şi numai acolo, e neobişnuit 
de blândă, albă ca zăpada si neînchipuit de fragedă, şi n'are 
nici un fel de gust intepátor. Astfel e lesne de explicat de 


(1) Traducerea bibliei de Buzău (1854). Vol. 1. p. 263. 

ce iubeau Egiptenii agà de mult ceapa şi o cultivau pe în- 
tinderi uriaşe, bine înţeles cu alte legume alături, aşă că ei 
erau într'adevăr grădinarii lumii vechi. Cetitorul, dacă de 
pe-o hartă cunoaşte (ara Egipetului, vede cá ea e o făşie 
ingustá si nesfárgit de lungá, de-o parte stavilitá de pus- 
tiurile Libiei cu nisip sburátor, de alta de un lant de munţi 
de piatră. Egiptenii aveau puţin pământ de cultivat ; acesta 
eră o mare parte a anului sub apa revărsată a Nilului; 
când se retrăgeau apele ei semănau pământul cu cereale şi 
cu legume, ne având unde să lase si locuri de pășune pen- 
tru vite. Aveau într'adevăr puţine vite, căci pământul fiind 
după revărsare moale şi gras, nu eră nevoie de boi ca să-l 
are. Un singur om puteà trage după el plugul, precum ve- 
dem din picturile de prin temple. Păstori nu erau ei de loc 
fiindcă nu puteau ţinea vite; pe păstori îi priveau ca pe-o 
clasă de oameni vrednici de ruşine, lucru care cu vremea 
a intrat şi în ideile poporului iudeu, cel ce din felul său 
dintr'un început eră păstor şi mai târziu — cum vedem din 
biblie — se cam rusinà de păstorie. E sigur că Iudeii în 
Egipet erau o clasă de oameni despreţuiţi, fiindcă erau sin- 
gurii păstori în ţară, singuri ei ţineau vite — nu numai cá 
aveau dragoste de ele, ci mai mult fiindcă le eră silă de 
munca pământului, precum le-a fost totdeauna şi le este şi 
astăzi şi le va fi în veci. Plecarea lor din Egipet, probabil, 
n'are altă cauză decât vecinica gâlceavă între un popor mun- 
citor care se trudeà cu pământul si altul îngrozit de orice 
oboseală a trupului şi obicinuit să trândăvească pe lângă 
turme. 

Ne având vite, Egiptenii nu erau mâncători de carne. Pu- 
tinele vite ce le aveau le trebuiau pentru lucrarea pămân- 
tului. Porci nu ţineau — şi acest lucru l-au luat Iudeii dela 
. Egipteni — ca animal necurat. Capre nu ţineau de loc, căci 
n'aveau unde. Prescris de lege eră să ţii numai atâtea oi, 
câte să tie prásila, spre a nu se ştirbi mai ales sfântul obiceiu 
de-a mânca fiecare familie un miel primăvara la «trecerea 
soarelui din emisfera sudică în cea nordică», adică la echi- 
noefiu. Si acest lucru l-au învăţat Iudeii dela Egipteni, cari 
si-au instituit Paştele lor la echinocţiu, şi din trecerea soa- 
relui peste ecuator au făcut după unii o «trecere a înge- 
rului pela fiecare casă» împlinind o barbarie dintre cele mai 
cumplite cu uciderea copiilor, după alţii «trecerea - Iudeilor 
prin Marea Roşie». Se înţelege, vorba şi ideea «trecere» a 
Egiptenilor trebuiau s'o tâlcuească Iudeii cumva prin altă 
trecere. 

Coapa a fost cultivată în Egipet din cele mai vechi vre- 
muri ale ţării. Cele mai vechi monumente o amintesc. He- 
rodot (cartea Il, cap 125) zice vorbind de piramida lui Fiops (1): 


(1) Egiptologii moderni citesc agà, nu Keops (sau Cheops). 

“Pe piramidă e şi arătat, in litere egiptene, cât au costat 
ridiehele, ceapa şi usturoiul pentru lucrători, şi s'au chel- 
tuit (după cum îmi aduc bino aminte că mi-a spus tâlma- 
ciul care citea literile) seasesprezece mii de talanți de ar- 
giut». Suma asta ar fi enormă, când te gândești ce ieftenă 
puteă să fie ceapa într'o ţară de grădinari, 

Importanţa cepei ca hrană a făcut apoi ca ea să capete 
o însemnătate religioasă. Fiind hrana de căpetenie — baza 
alimentaţiei — a Egiptenilor, ea a ajuns să fie privită ca 
sfântă. Cele mai mari jertfe pe cari le putea aduce zeilor 
un om sărac erau tocmai cele mai frumoase cepe pe cari- 
le aveà. Precum ieşim noi astăzi înaintea regilor, când că- 
látorese prin tara lor, cu pâne şi cu sare, aşă le eşiau Egip- 
tenii cu ceapă. Din inscripţiile de pe piramide se ştie că 
între fructele pe cari le duceau anual regelui Fiops (cam 
pe la 2200 înainte de Hri.tos) ca dar de anul nou o proce- 
siune de bărbaţi si de femei, eră in fruntea tuturor ceapă. 
Cum s'au schimbat vremile şi oamenii! Să duci, astăzi, nu 
unui rege dar unui hamal ca dar de anul nou câteva cepe! 

Tot aşă de mult cultivat eră şi usturoiul, însă el nn se 
bucură de privilegiul sfinţeniei. Pentru mirosu-i greu, el eră 
ecolit de clasa celor de sus, iar preoţii n'aveau voie nici 
să-l vadă măcar necum să-l mănânce. Pentru preoţi” ustu- 
roiul eră necurat, cum e şi astăzi pentru preoţii lui Dalai- 
Lama în Tibet, căci zic acești din urmă: «Budha nu pri- 
meste rugăciunile ráu-mirositoare». Preoţilor le eră oprită 
mâncarea nu numai a usturoiului, ci si a fasolei, a lintei, a 
mazărei, a bobului. Dacă preoţii şi nobilii nu-l mâncau, cu 
atâta mai cu drag il mistuiau în cantităţi uriaşe oamenii 
din popor. In Egipet şi astăzi usturoiul e una dintre legu- 
mele cele mai cultivate; însă după mărturiile călătorilor eu- 
ropeni, desi Coptii — urmaşii Egiptenilor vechi — consumă 
mult usturoiu, al lor, cel din ţară, li se pare prea dulce, 
de-aceea importă foarte mult usturoiu din Siria, mai iute la 
gust şi mai arzător, şi-i zic «rădăcină de Damasc». Toate 
popoarele sudice au iubit si iubesc usturoiul. Grecii cei vechi 
îl cultivau foarte mult, iar Romanii şi mai mult In toată 
Italia, cu deosibire în colţul sudic, se cultivă usturoiul prin 
grădini pe întinderi cât vezi cu ochii; el eră hrana princi- 
pală a poporului sărac, a sclavilor, a soldaţilor, mai ales 
făcut mujdeiu, sdrobit bine şi amestecat cu oţet. Soldaţii 
trebuiau să aibă totdeauna usturoiu în raniţa lor; si precum. 
astăzi bunăoară soldaţii nu pot să plece în marșuri, in ta- 
bără ori in răsboaie, fără pesmeţi, aşă regulamentul militar 
al Romanilor cereà ca soldaţii să-şi aibă usturoiul cu ei. 
Mi se pare că in Tit Liviu am cetit, cá întrun ordin de 
mobilizare se porunceă soldaţilor să-şi ia fiecare mâncare 
pe 9 zile, 10 pari în spate (pentru parapete), trei pâni şi 
treizeci de cápátáni de usturoiu. De altfel Romanii, chiar 

şi cei din clasele înalte. nu se sfiau sá mănânce. usturoiu 
crud, şi impăratul Cesar August mâncà adeseaori la împă- 
răteştile sale mese între senatori usturoiu crud. El de obi- 
ceiu mâncă ori când îi eră foame şi ori-unde, de aceea îl 
vedeai mâncând pe drum, prin for, în senat, pâne cu brânză 
ori cu usturoiu, fiindcă eră foarte cumpătat în mâncare. 

Soldaţilor romani li se da usturoiu, fiindcă se credeai cá 
el te invioreazá si te iuţeşte. Pliniu mai zice: «Usturoiul 
are foarte multă putere şi e mai ales priincios acelor per- 
soane cari schimbă locul şi apa». Tot Pliniu laudă cu mari 
cuvinte bunătatea usturoiului ce creşte prin Egipet şi prin 
Palestina. Iudeii au învăţat să mănânco“ceapă dela Egip- 
teni, usturoiul însă s'au deprins să-l mănânce în ţara lor. 
In 'Talmud se face foarte adeseori pomenire despre usturoiu. 

In vechime şi ceapa şi usturoiul erau cunoscute ca lea- 
curi la multe boale. Si Egiptenii cunoşteau de mult oblo- 
jelile cu ceapă coaptă, pusă fierbinte pe anumite bube. Us- 
turoiul îl cunoşteau ca alungător de vermi din rană şi ca 
leac al durerii de măsele. La Romani usturoiul avea şi pu- 
tere anti-demonică, adică de-a alungă duhurile rele, tocmai 
cum are şi la noi, căci el e cel ce alungă strigoii. 

G. Coșbuc. 


SC RA SOFERII 


— TRIMISE DE UN PRIETEN PRIBEAG — 


Mă apucase vremea rea la baltă, o ploaie vitoroasă care 
ráscolea in suvite lungi, în stropi fumurii apa, care aplecà 
până in unde pămătufurile rogcate ale trestiilor. După as- 
lintif, odată cu nouri ca păcura, veni noaptea grea, poso- 
morâtă, cu miile-i de glasuri de spaimă. — Si la adăpost, 
în moara afumată, în jurul focului de sfat, cu Românii apu- 
caţi de noapte şi vreme rea ca şi mine, ascultam ciuruitul 
ploii pe acoperişul de şindrilă veche, deasupra, — pe când 
morarul, după ce ne ospătase cu mămăligă din fruntea făi- 
nei Si cu peşte zvârlit viu în jar, fript înăbuşit si tăvălit 
în salamurá, ne spuneà câte grozăvii toate despre întâmplări 
vechi, «când erau oamenii altfel, nu ca acum !: 

Râşniţele se odihneau. 

«Au muncit destul astăzi! ziceà mog-Gavril, morarul. Las'sá 
se hodineascá şi ele. Poate ţi-i gândul să spui că nu?» 

Si se uită drept, printre sprâncenele tufoase, când la unul, 
când la altul. 

«Poate ți-i gândul să spui cá nu? 

— Ba las'să se odihnească! zice unul. 

Hm '* mormáe mosneagul, si seuipá în jar. 

Din lăptoc, pe sub roţi, tremură apa cu sunet de cristal. 
Si focul arde, fâlfâind cu limbi roşii care se incovoae ca 
sfáreuri de bice, zvárlind umbre fugare pe pereţi şi pe ma- 
rile roti neclintite. 

Moș-Gavril îşi freacă barba tunsă scurt şi iar par'că se 
răsteşte la noi: 

«Eu aşi bea o ţigară de tutun, domnule /..» 

Și asta-i una din cele multe ale moşneagului: zice dom- 
mule. «Cm zic boerii... Adică noi, ce, n'avem voie să zi- 
cem agà ?» 

«S'asi bea o ţigară, cá n'am ce face alta... Cum? poate 
ti-i gândul să spui că nu? Ha? Acuma eu cu luleaua n'oiu 
bea, să mă tai.. 

— Și de ce? întreb eu, intinzándu-i tabacherea mea. 

— De ce? Apoi vezi, aici e aici... Un bunic, un răzbunie, 
nici nu mai ştiu ce, de-al nostru, sta tot în moara asta. 
8i eum bea el cu luleaua, iacă vine şi dracu'.. Ce? adică.. 
te uiţi aşă nu ştiu cum ?.. hm! Domnule! ţi-o spun eu! Si 
vine dracul — bată-l Dumnezeu să-l bată si înfunda-iar 
toaca raiului urechile — şi se pune așă la foc, bunăoară cum 
stăm noi aici,  ş'odată, cu dosul palmei, pâc! in lulea., 
Ei al'dracului! Nu i-a dat focu'n ochi? Na rămas omul 
chior ? Cum? poate (i-i gândul să spui cá nu ?..» 

Moşneagul grăeşte cam cu ciudă. El înţelege că trăim in 
vremuri grele — eum spune întotdeauna, — şi vede bine că 
credinţa s'a dus, — he-he! par'că nici n'ar fi fost... Vremea 
lui Antihârj, ce crezi? Şi înţelege că acuma cu greu se cred 
poveştile cele vechi, întâmplările bunicilor şi ale răzbunici- 
lor... Şi de-aceea se uită agà, cam incruntat la zâmbetele 
noastre 

Cum? a venit Necuratul in moara asta? gráeste unul 
din oameni, scormonind jarul. 

— Da! zice îndesat moş-Gavril. Da! da! a venit! Pân'ce 
n'am adus eu şapte popi gau citit o noapte întreagă — câ- 
te-un galben le-am dat, — n'am scăpat de pacoste... Chiuiă 
printre roţi şi prin pod, în fiecare „noapte, domnule ! — Câte-a 
păţit bătrânul, — phii! trei zile şi trei nopţi să le povestesti 
şi să nu mai păteşti... Ei. dar erau şi alti oameni. Acù ce? 
acü poţi să zici că-i peirea lumii... Nu umblă oamenii ca 
Aghiufá pe două roate? — Umblá! Nu trimet scrisorile pe 
sârmă — la mama dracului? — 'Trimăt! N'au închis pe Ca- 
vaoschi în maşină, de pufneste şi ţipă şi duce câte douăzeci 
de căruţe pe nişte muchii de fier ? Au închis ! -— Duce! — Ce? 
Cu mine nu merge, domnule! Eu ştiu! In vechime eră altfel.. 

— Pe atunci umblă necuratul în voe ...» şopteşte un glas. 

Moş-Gavril îşi răsfrânge buzele cu dispreţ: 

Ce? Umblă în voe? Ei şi ce? Da: umblă! da! — Da-i 
vorba că erau altfel de oameni!..» 

Și iar ne priveşte urât. Dar se vede că are gust de vorbă. 


~ 

Eu zie, întinzând tutunul: 

Nu mai faci o ţigară, mos-Gavril? 

— Fac, să ştii cá fac, domnule! Şi eu din lulea nu ţi-oiu 
bea, să má şi tai!...> 

Focul scade. Pe unele feţe-luminate siiclese ochii ca ste- 
lele ; alte obrazuri stau în umbră. Şi moş-Gavril trage adâne 
din ţigară şi zvârle fumul pe nas și prin colţul gurii inchi- 
zând dintr'un ochi. Ploaia ciurue domol deasupra ;sub roţi 

„apa picură răsunător: pie-pic! 

«Apoi acii baba doarme, zice moş-Gavril; dar să fie ea 
aici, şi-ar face cruce, şi-ar stupi în sân şi m-ar afumă cu 
tămâe ... Cumplită fumee! Nu-i place ei s'audă lucruri de 
acestea, şi pace! Si cum spun, sta bătrânul în moara asta.. 
şi iaca vine, într'o bună zi, un moşneag cu o traistă de grâu 
la măcinat... Bine, macină... Dar bagă de seamă morarul 
la cela, când răscoleă făina cu mâna, — cá aveà la degete 
nişte ghiare ia aşă — lungi şi ascuţite... Când ráscoleà făina 
i le-a văzut; când șia tras mânile afară, unghii ca la toţi 
oameuii ... Iar seara, când să plece străinul, aude bătrânul 
glas : 

« Morarule! 

— Ce-i ?.. M-ai strigat ? 

— Nu, nu te-am strigat,» zice omul, şi pleacă cu sacul in 
spate.» 

Moş-Gavril stă o clipă, parcă se gândește. După aceia po- 
vestea prinde a curge înceată. 


Se face noapte, stá, moara. Bătrânul vrea să închidă uşile 
Scoate afară capul şi se uită încolo, se uită încoace... Din 
stuh porneşte iar o şuaptă. par'că tremură pe vânt: 

« Morarule !» 

«Mă strigă cineva!» zice bătrânul, — şi ese. — Erà om 
straşnic, cât un munte. Rupea poteoava'n degete ca peun 
vreasc, ce crezi? Să se infricoseze el de ceva, — nici vorbă. 

Se uită încolo, se uită încoace, întunerec beznă. Dă să 
intre pe uşă ; înnapoi, iar s'aude glasul ca o suflare: 

«Morarule !» 

Se întoarce iar si face câţiva paşi pe malul iazului. Nimic. 
Dar chemarea iar izvorăşte din întunerici. Şi se ia după 
glas, prin noapte şi merge el până la: marginea satului. A- 
colo, întrun bordeiu, o leacă de lumină. — Intră inláuntru ; 
dar nici nu l-a chemat nimeni, nici nu şi-a dat seama de ce 
intră. 

Acolo, în bordeiu, un moşneag, o babă sio fată. Moşnea- 
gul par'că eră cel ce venise la moară; baba aveà un clonf 
care-i intră în gură; fata minunea minunilor; dar nici nu 
priveă, nici nu zâmbeă, nici se mişcă. Sta ca o stană. — Si 
moşneagul cu baba stăteau la vatră şi se uitau la o ulcică 
ce sta lângă járatee eu fundul în sus. 

Se oprește morarul. Nimeni nu-şi întoarce ochii spre el. 
Par'că un farmec îl impresoará. Fata stă neclintită, fără 
suflet ai zice. — pe când, dintr'odată, in ulcică, ceva viu 
pare a se zbate, ceva viu ca un suflet omenesc, si un glas 
subţire ţipă jalnic: 

«Morarule! morarule!...» 

Bunicul înlemneşte. O tăcere şi-un fior de ghiatá i se abat 
pe inimă. Simte că ceva îl trage, îl soarve, şi inima prinde 
a-l durea. Un ac subţire îl înţeapă sub ţâţa stângă, iar gla- 
sul eu durere îl strigă: 

Morarule! morarule !» 

Si deodatá ii vine in minte semnul crucii. Igi face cruce 
cu limba repede. O căldură lină îi străbate corpul, de pe 
braţe, de pe picioare par'că-i cad lanţuri, — şi se trezeşte 
afară, în răcoarea nopţii. Se repiede spre moară. Se împie- 
decă şi cade. Se ridică şi dá cu ochii de bordeiu. lar îşi 
face cruce, şi porneşte rostind Tatai nostru. 

Apoi cu asta nu se puteă să nu răzbată; si ajunge la 
moară, într'un suflet, ostenit; cu ciolanele frânte. Când colo 
la moară, stavilele scoase, roţile pornite, vuind şi fărâmând 
apa în speteze, râşniţele hârâind, — iar ici, poate unde stăm 
noi, — hm ! un oaspete, un om pe care nu-l văzuse niciodată. 
La lumina focului ii sclipirá ghiare la mâni; dar când se 
uità morarul de-aproape degetele erau ca la orice om. 

Se alătură de străin, mirat, vrea să-l întrebe. Cela se in- 
toarce şi rânjeşte. 

«Ce cauţi aici? întrebă morarul. 

—- Am venit c'o ţiglă de friptură....» 

Si rânjind, întinde pe járatec o ţiglă in care eră înfiptă 
o broască mare, spintecată în două. Se apleacă şi întinde o 
limbă lungă, roşie şi ascuţită şi atinge cu várful ei broasca. 
Se îndreaptă apoi şi rânjeşte, cu ochii când albi, când negri, 
cu două lumini verzui: 

A! Bună fripturá ! !..» 

Si dintr'odatá răsar alături, lângă jar, şi baba cu pliscul 
intrat în gură, şi fata neclintitá, ce pare fără suflet, şi ulcica 
care tremură, se tângue şi grăeşte, oftează tânguitor: 

*Morarule! morarule !» . 

Atunci se mânie dint'odatá omul. Lui nu-i prea suflă aşă 
oricine în borş! Isi umflă coşul pieptului, face o cruce mare 
cu dreapta, îşi înalță pumnul, şi, când ráeneste odată: «Piei 
dimone !», şi pumnul îl lasă ca pe-un baros de fier pe ulcică. 

S'un poenet mare cutremură moara, ca de tunet. Hotie 
şi apele stau, undele fug tremurând printre speteze, cu fla- 
cări rupte din jar, cu fum de pucioasă, se innaltá albăstrii, 
se sting si bătrânul şi baba, şi rămâne în lucirea lină a ja- 
rului, cu fata în sus, cu mânile pe piept, cu ochii închişi, 
fata fárá glas şi fără privire... 

Moş-Gavril tăcù. Apele ţârâiau sub roți: pic-pic-pic, intr'o 
linişte adâncă. 

«Asta-i o poveste din alte vremuri...> zise el domol si 
zâmbì în lumina scăzută a jarului. 

<A fost asta ? — N'a fost! soptesc eu cam cu sfială. 

— Poate n'a fost, da, poate n'a fost! răspunde morarul. Dar 
dacă aşă spun bătrânii.., Domnule! aşă spun bătrânii! Si 
poate ți-i gândul să spui că nu? Acui vremea lui Antihârț, 
nu se mai petrec agà lucruri minunate... Acù nici dracul 
— ptiu! — mare când sta la palavre... Ba acit fuge şi de 
copii... A fugit ci-că într'o fântână părăsită g'au dat de 
dânsul ş'acolo; s'a ascuns într'o oală spartă pusă întrun 
par, — şi dimonii de copii nu i-au dat nici acolo pace: s'au 
pus cu pietre să dea la ţintă să spargă oala... Vai de ca- 
pul lui! D'apoi aici, la ezáturá? Nu vin cu sânii plini de 
bolovani, şi nu-l incue la fund? Toată ziua: buf! buf ! Zice 
că'nchid pe necuratul în fundul apei. Ce -să-l mai închidă? 
S'a dus, plui! nu mai este .. 

Asta-i! nu mai este! dac'o fi fost vre-odatá... Asta-i! Eu, 
alt diavol decât omul, spun drept, m'am văzut !. .- 

Şi moş-Gavril începu a râde, răsutindu-şi altă ţigară din 
intunul meu. Apoi în stângerea flăcărilor, o tăcere mare ne 
învălui pe toţi ca o taină. 

Mihail Sadoveanu. 
E Ip Fa 


Vaccinul contra tuberculozei. 


In orașul Melun din Franţa s'a ţinut la 3 De- 
cemvrie (stil nou) o adunare convocată de o socie- 
tate medicală, pentru a face cunoscute publicului 
experiențele cu vaccinul contra tuberculozei. 

Societatea aceasta, compusă de medici şi veteri- 
nari, a încercat, în curs de un an, vaccinul cunos- 
cut sub numele de «serum» al lui Behring. Au luat 
35 de vaci. Pe unele le-au altoit cu acest serum, pe 
altele nu le-a altoit; le-au pus pe unele să trăiască 
în acelaş grajd cu vaci ofticoase, pe altele le-au bol- 
năvit dea dreptul, introducându-le în vine boala 
ofticei. 

După multe si felurite încercări şi observări, va- 
cile au fost tăiate si s'au cercetat cu deamáruntul 
toate organele lor. Rezultatul este că toate anima. 
lele vaccinate au scăpat de oftică, iar cele nevac- 
cinate s'au bolnăvit. 

Toată lumea care se adunase a fost dusă în sala 

unde se aflau organele animalelor ce servise la ex- 
perienfe si s'au dat explicările necesare; apoi un 
profesor—directorul școalei veterinare dela Alfort — 
a ţinut o cuvântare, arătând modul cum s'a lucrat 
şi însemnătatea rezultatelor, pentru mersul ştiinţei. 

Şedinţa s'a terminat, trimitándu-se vestitului pro- 
fesor Behring din Germania o telegramă de feli- 
citare şi mulţumire. 

Este un pas însemnat în drumul pentru a se găsi 
leacul ofticei. 

Radu. 


IN ZADAR 


In zadar luciți în raze, stropi de rouă din cărare: 
Nu mai am acum putere să vă fac mărgăritare, 


Şi s'adun din lună aur și argint curat din stele, 
Ca să vă 'mpletese în mândra salb'a visurilor mele. 


In zadar soptiti, izvoare, sus în munţi şi jos pe sesuri: 
Am uitat povestea voastră cu atâtea înțelesuri. 


Si 'n zadar, in luminisul de mesteceni si răchită, 
lti visezi pustietatea, bancă tristă și 'nvechità, 


Si te uiţi, cum bate vântul cele crengi de floare pline 
Troienind cărarea strâmtă, care duce pán'la.tine. 


Nu mai are cin’ să-ţi vie în amurgul înserării, 
Să li-aráti nemárginirea si albastrul clar al zării, 


Şi să desvelesti a văii minunată frumusețe, 
Ca din toate multe tainessă "nţeleagă si să 'nveţe. 


Și cetăţi aeriane să-şi zidească împreună, 
Ori să stea uimiti în fata răsăritului de lună. 


Că şi-au strâns în taină mâna și-au pornit pe două drumuri, 
Fără iarbă inflorità, fără umbră si parfumuri. 


Şi s'au dus, s'au dus în lume, ca să nu mai vie iară, 
Cei ce-ţi alungau pustiul răsărind în fapt de seară. 


Ecaterina Pitis. 


Lu 

Doi instruetori 


Cazarma-Scoalá 


Suh-ofiteri cadre permanente si doi dintre micii dorobanţi 


(După -Buletinul Armatei gi Marinei», impramutat | Albinei 

BALOANE 


Ináltarea si pogorârea baloanelor. 


m spus în numărul de acum 2 săptămâni al 
«Albinei» de ce se urcă și plutesc baloanele 
in aer. Am spus că trupul balonului e format 
de o minge mare de pânză, umflată cu un 
gaz mai ușor decât aerul. 

Haloarfele se fac de mărimi deosebite, și ca să știm vo- 
lumul unui balon e destul să măsurăm lungimea liniei ce- 
lei mai lungi, care trece prin năuntrul balonului, care li- 
nie se numește «diametrul» balonului. Astfel, să luăm de 
pildă că această linie ar fi de 15 metri (cam 7 stânjeni și 
jumătate). Volumul balonului ar fi de 1766 metri cubi (cam 
cât o casă lungă de 10 stânjeni, lată de 8 stânjeni si înaltă 
de 3 stânjeni). Insă am spus că un metru cub de aer la 
suprafața pământului cântărește 1.300 grame: deci 1.766 
metri cubi vor cântări 2:295.800 grame, sau rotund 2.296 
kilograme. Insă greutatea balonului se compune din greu- 
tatea gazului cu care umflâm balonul, greutatea pânzei ba- 
lonului, a coșului și rețelei de care e atârnat coșul, în fine 
a oamenilor ce se pun in cos, cari se numesc «aeronanti». 

Sá ne inchipuim cá umflám balonul cu gaz de iluminat: 
un metru cub de acest gaz cântărește 700 de grame (den- 
sitatea 0,55); deci 1.766 metri cubi vor cântări 1.236.200 
grame, sau rotund 1236 kilograme. Astfel că până la greu- 
tatea aerului de 2.296 kilograme mai rămân 1.060 kilo- 
grame. Această greutate e mai mult decât trebuie pentru 
a acoperi greutatea pânzei, a coșului, a rețelei si a aero- 
nantilor De aceea ca balonul să nu pornească a se urcă 
prea repede în sus, și spre a potrivi înălțimea la care vor 
să se urce aeronantii, se mai adaug saci mici cu nisip in 
coș, asà că diferința dintre 2.296 kilograme și greutatea 
totală a balonului, cum o arătarăm mai sus și împreună 
Si cu acești saci să fie numai de câteva kilograme (4—5 kgr.). 
Atunci balonul lăsându-se slobod, pornește a se înălță do- 
mol de tot. Si aeronantii au grije ca cu cât se urcă mai 
sus să arunce din când in când din nisipul din saci, deser- 
tând întâiu un sac, apoi altul, până ajung la înălțimea voită 
şi de acolo nu mai varsă din nisipul rămas, căci au nevoie 
la pogorâre de o rezervă de nisip. 

Si sau făcut şi încercări, cari au reuşit de minune, ca 
să se poată cârmui balonul prin aer, cum se cármueste si 
vaporul pe apă. Am să spun si despre aceasta mai in urmă. 

Curioasă lighioaná mai e și omul! Firea nu l'a înzestrat 
cu înotătoare ca pe pești, să poată in mod firesc să plu- 
tească pe apă și să străbată mările și oceanele; nu la în- 
zestrat cu aripi ca -să sboare ca pasările în mod firesc si 
să străbată aerul. Si totuși el, pătrunzând cu mintea lui 
legile firei, a pus'o pe ea însăși la jug pentru el, ca să-l 
poarte pe apă, ca să-l poarte in aer. Nu mi-ai dat inotá- 
toare ca să străbat mările, nici aripi să sbor si să străbat 
aerul, pare a zice omul firei: dar nici nu-mi voiu bate ca- 
pul să má*obosesc inotánd sau sburând, ci tu natură vei 
fi slujitoarea mea; eu voiu stă liniștit in vapor sau în coșul 
balonului, si tu má vei purtà pe apă sau inălță în aer, cát 
voiu vreà si unde voiu vreà. 

Condurul, regele vulturilor, care este pasărea care sboară 
cea mai sus, sboară până la 9000 metri; și totuși omul 
cu balonul poate sbură si mai sus; dar isi poate da con- 
durul seama de cât de sus a sburat? Omul, fără aripi, fără 
fulgi, fără tulei măcar, il lasă mai pe jos; si stie în orice 
moment cât e de sus, câtă distanță e dela el până la pà- 
mánt; cáci cát e de sus balonul o aratá aerul insusi in care 
el pluteste, prin apásarea straturilor mai superioare, care 
se vede asupra unui instrument numit barometru. 

Cât de nevárstnic e un om care nu stie carte, căci nu 
stie nimic din toate astea, si cát de copt la minte e stiu- 
torul de carte. Nestiutorul de carte văzând minunăţiile scor- 
nite de cel stiutor, nici nu-i vine să le crează ca lucruri 
omenești, ci le ia de drăcovenii. Așă, sau văzut la a doua 
ináltare a balonului România, unii oameni, nestiutori de 
carte, cari crezând că balonul e o drăcovenie, au trags 
cu pușca in el, când se pogoră, ceeace e o adevă- 
rată crimă, crimă de om nebun. Glontul ar fi putut să 
nemereascá pe vre-un aeronant, si să-l omoare, sau puteă 
să nemerească balonul și să-l găurească, și să-l facă să ia 
foc. Si s'ar fi produs moartea a patru ființe, oameni de 
mâna întâia ca stiutori de carte, cari nu aveau nici o vină. 

In loc ca oamenii neștiutori de carte să vază cu cât le 
sunt mai sus oamenii stiutori de carte, și să-i respecte; si 
să caute a află dela aceștia cât mai multe; să-i omoare? 

E o sălbătăcie fără seamăn, un fapt nu de creștin, ci de 
o fiară. 

Daca țăranii nostri ar fi stiutori de carte, nu ar vedea 
în toate născocirile omului, decât puterea ce a dat Dum- 
nezeu omului ca să se înalțe până la el. Dumnezeu e cel 
ce îndreaptă pe om la bine; el a dat omului înțelepciune 
ca să păstreze legile firei, el a dat omului mintea, care 
este o parte din dumnezeirea sa. Prin minte omul se înalță 
spre Dumnezeu, si învățătura de carte ii ascute mintea, 
si înalță deci pe om. Cei nestiutori de carte să aibă mă- 
car judecata că daca ei nu știu carte este o nenorocire 
pentru ei, nenorocire de care nimenea nu e vinovat. 

Si cá deci, orice om, chiar fără știință de carte, dar cu 
dreaptă judecată, trebue să dorească știința; si să caute 
daca mai e vreme, dacă vârsta-i mai dă voie, să învețe 
. $i el ceva cát de puţin, tot e bine; iar pentru copi lor, 
toți oamenii să se gândească că după cum sunt datori ina- 
intea lui Dumnezeu și a oamenilor să-și hrănească copii şi 
să-i ajute să trăiască, tot atât, ba încă mai mult, sunt da- 
tori să le dea si inlesnirea să învețe carte: să-și pună omul 
carnea lui în saramură, cum se zice, numai să facă din 
copii lui stiutori de carte. Guvernul, când obligă pe părinţi 
să-și dea copii la școală, o tace tocmai. cu dragoste părin- 
tească, cu dorul sfânt ca lumina stlintei să alunge intune- 
recul nestiintei dele țară. Si când se va ajunge si la țară 
să se știe carte bine, atunci soarta tuturor țăranilor, care 
acum e atât de grea, se va îmbunătăţi, Câţi fii de țărani, 
pentru cà au învățat carte nu au ajuns să se înalțe in lume 
să fie în cele mai inalte dregătorii in stat, respectaţi și iu- 
biți de toată lumea. Si e trist, trist de tot, că acest popor 
crestinesc, blând si blagoslovit de Dumnezeu, să cadă in 
asà păcate că din neştiință să facă omor de oameni. 

Dar să mă întorc la baloane. Când aeronaţii au ajuns 
la înălțimea voită, și voiesc să se pogoare, atunci iată ce 
fac. D'asupra balonului e o gaură mică, astupată cu un 
câpăcel care se numeşte supapă. Supapa are o coadă de 
care e atârnată o frnnghie, care atârnă în jos până la co- 
sul in care sunt aeronatii. Și, când aeronatii voesc să se 
pogoare, unul din ei trage nitel de sfoara supapii, și su- 
papa se urcă in sus și lasă gaura deschisă prin care iese 
o parte din gazul ușor din balon; si ca să nu iasă prea 

mult deodată, nu ține deschisă mult supapa ci numai pu- 
tin si iar dă drumul sforei, ca supapa căzând peste gaură 
să o astupe din nou. Din pricina gazului ieșit, balonul se 
sbârcește, căci aerul din afară apasă pe balon, și înăuntrul 
lui acum e mai puţin gaz care să i se impotivească. Ba- 
lonul astfel mai micşorându-se, deci și volumul de aier cât 
balonul și care fáceà ca balonul să plutească la acea inál- 
time; se micșorează; și astfel greutatea lii începe a fi mai 
mică decât a balonului, iar balonul ca mai greu începe să 
cadă in jos. Dacă căderea incepe prea repede, ca so mai 
stâmpere, aeronatii mai aruncă niţel nisip, până se ajunge 
incetul cu încetul la o pogorâre lină. E nostim că aero- 
natii nu simt că se urcă sau că se pogoară; dar cu ochii 
la barometru, văd totul, ca cum ar aveà cea mai desà- 
vâşită simtire. In pogorire balonul, dând de straturi din ce 
in ce mai dese de aier, ajunge de se opreşte; și iar se 
mai deschide supapa, mergând tot astfel până ce balonul 
ajunge la pământ. De balon e atârnat un otgon, si de acest 
otgon e o ancoră; când balonul ajunge la pământ, aero- 
natii dau drumul ancorei, care se táráe pe pământ până 
se opreşte de cevă, și atunci balonul oprit în loc, unul din 
aeronati cel mai îndemânatic se pogoară și ajută și celor- 
lalți să se pogoare. 

Omul a fâcut firea sluga lui, dar și. omul e sluga firei, 
și ce simte omul în balon e ca un fel de vis. Voi arătă 
aceasta in unul din numerile viitoare ale Albinei și voiu 
mai spune și altele. 


lon Ofescu. 
———— tei A — — 


Cum se poate află daca ofetul este făcut din vin. — Toată lumea 
ştie că oţetul se face din vin, din tescoviná sau chiar din aş- 
chii de lemne. Adese ori însă se falșifică, dându-se in loc de oţet 
apă amestecată cu câteva picături de vitriol, care deşi are gustul 
înţepător al oţetului, însă e vătămător sănătăţii. Ca să recunoas- 
tem oţetul adevărat de vin, se poate încercă astfel: Se varsă câteva 
linguri din oţetul bănuit intr'o farfurie de lut smălțuită sau in- 
truna de porțelan si se moaie intr'insul câteva bucățele de hâr- 
tie albă_sugătoare, se pune apoi farfuria pe un cuptor cald şi 
se lasă până se usucă hârtia. Dacă e vitriol cu apă sau dacă e 
adăogat vitriol la oţetul slab pentru a-l întări, hàrtia se va iun- 
negri, iar dacă oţetul e curat din vin, hârtia rămâne albă. 

RERORDH AXIS€LOR. 


ub numele de «zise se cunoşteau în ţară la noi 
taxele comunale, puse asupra articolelor de con: 
sumatie, ce se percepeau de comune la barieră. 

Erau in total — dupà legea maximului — 134 
de articole, impuse la taxe, ce formau veniturile 
din axise. Dar nu toate comunele aveau taxate 
toate aceste articole. Comunele rurale in genere 

aveau mai puţine arlicole supuse la taxe de axis 

iar taxele ce se percepeau erau mai mici ca în comunele ur- 
bane. Unele comune rurale din judeţele Mehedinţi si Gorj nu 
percepeau nici un fel de taxe de axis. 

Taxele de axise erau diferite si după fel de mărfuri si dela 
comună la comună. Taxa asupra spirtului varia bunăoară dela 
lei 6 pe decalitru, cum eră în comunele București, laşi, Galaţi, 
eic. la lei 0,50 pe decalitru, cum erâ în unele comune rurale, 
fárá a tine socotealà de comunele cari nu aveau taxe de axise. 

Asupra vinului taxa varià dela lei 8 pe hectolitru, cum erà în 
București, Brăila, Dorohoiu, etc, la iei 1,50 si 2 lei pe hecto- 
litru, cum erà in unele comune rurale. In cáteva comune rurale 
vinul nu eră taxat. Taxa asupra ţuicei varià dela lei 1,20 pe 
decalitru cum eră in București, lași, Galaţi etc., la lei 0,20 pe 
decalitru, cum eră în unele comune rurale. In multe comune 
fuica nu erà supusă la nici o taxă. 

Alară de taxele asupra articolelor de consumatie ce lormau 
axisele propriu zise se mai percepeau la bariere sub numele 
de jugdrit, taxe pentru care şi căruţe şi asupra capetelor de 
vite injugate. Comuna Bucureşti pereepeà bunăoară 50 bani 
pentru car sau căruță si 10 bani pentru o vită înjugată. Comuna 
laşi percepeà 30 bani pentru car si căruță şi 10 bani pentru 
cap de vilă, comuna Bârlad 20 bani pentru car si 10 bani pen- 
tru cap de vilă, etc. 

Taxele din axise lormau cele mai însemnate venituri ale 
comunelor. Venitul brut din axise al comunei Bucureşti bună- 
oară, eră de lei 6 005.133,82; al comunei lași de lei 1.395.196,52; 
al Brăilei de lei 938.147,32, ete. Cel mai mare venit din axise 
îl aveă Bucureştii $i cel mai mic de lei 4.576,70 îl aveà dintre 
comunele urbane comuna Baia de aramă. 

Veniturile axiselor se ridicau la cifra totală de lei 26.131.738,58 
din cari lei 20.486.107,36 se încasau de comunele urbane si lei 
5.645.631,16 se incasau de comunele rurale. Aceste venituri erau 
provenite după cum am văzut din taxele asupra articolelor de 
consumațţie, ele păcătuiau dar ca toate impozitele indirecte de 
a li prea elastice. Cilra lor de încasări eră variabilă după cum 
eră situaţia economică penerală. Când starea economică a ţării 
eră bună, atunci consumaţia fiind mai mare şi veniturile din 
axise se ridicau la o cilră mai mare, când starea economică 

eră rea, atunci veniturile din axise scádeau. Şi cum budgetele 
comunelor nealcătuite pe bază de excedente, se rezemau mai 
mult în veniturile din axise, se înțelege uşor desechilibrul în 
care toarte des aceste budget cădeau. Dar răul cel mai mare 
al axiselor eră chipul păgubitor în care ele se percepeau. Per- 
ceperea axiselor la barierele comunelor eră păgubitoare și co- 
munelor și producătorilor şi intereselor generale ale ţării. 

Erà păgubitoare comunelor perceperea axiselor la bariere, 
fiindcă pe de-o parte trebuia ca fiecare comună să ţină cu mare 
cheltuială o sumă de agenţi din cari unii destinati să încaseze 
taxele iar alţii a păzi ca drepturile comunei să nu fie călcate; 
iar pe de alta fiindcă drepturile lor erau incălcate de acei oa- 
meni, de meserie contrabandisti, cari prin fel de fel de mijloace 
izbuteau să introducă mărfuri fără plata taxelor. 

Aduceă suferinte şi pagube producătorilor acest chip de per- 
cepere, căci îi sileà să-și piardă vremea aşteplând la barierele 
comunelor rândul de a fi taxaţi şi punându-i une-ori în impo- 
sibilitate de a-şi desface mărfurile în timpul priineios. lar inte- 
resului general eră păgubitoare perceperea axiselor la bariere, 
pentru că pe de:o parte substrăgeă dela munca productivă o 
sumă de forte, din care unele îndreptate spre a apără interesele 
comunelor şi altele a le incălcă; iar pe de alta pentru că bari- 
erele oraşelor impiedecau libera circulaţie a mărlurilor, stánje- 
nind comerţul ţării. Lucrul este cunoscut: Erau mai grele for- 
malitátile de trecere a mărlurilor dela o comună la alta decât 
acele ce se cereau mărfurilor străine, pentru a trece prin tara 
noastră. 

Acestei stări de lucruri, care aduceà pierdere de timp şi de 
energie, incátusare în mersul afacerilor, a pus capăt legea al- 
cătuită de d-l Emil Costinescu şi pusă în aplicare în întregime 
la 1 Aprilie 1903. Prin această lege baricrile s'au desfiinţat. Din 
cele 134 articole supuse la taxe sau menţinut 38 asupra cărora 
statul pune taxele urmátoare: 6 bani pe grad şi d calitru lə 
spirt, 1 leu pe kg. de orice preparatiuni alcoolice, 1 leu pe kg. 
de esențe spirtoase, 1.50 lei pe kg. de uleiuri esenţiale, 10 lei 
pe kg. de uleiuri de flori de portocale, neroli, ete., 1,60 lei pe 
kg. de licoruri, 1 leu pe decalitru de bere, 30 bani pe kg. de 
drojdii de bere, 60 bani pe decalitru de vin, 50 bani pe ke. de 
şampanie, 30 bani pe decalitru de oțet, 75 bani pe litru de e- 
sente de oțet, 70 bani pe decalitru de ţuică si rachiuri de fructe 
până la 30 grade centigr., 3:/, bani pe grad si decalitru de ţuică 
şi rachiuri din fructe dela 30 grade in sus, d bani la kg. de 
petrol rafinat, 5 bani la kg. de uleiu mineral şi untură de peste, 
10 bani la kg. de zahăr rafinat, brut, candel, 2:, bani la kg. 
de glucoză, 50 bani la kg. de cofeturi de orice fel, patiserie etc., 
1 leu la tona de cărbuni şi coks, 1 leu la kg. de ceaiu, 30 
bani la kg. de cafea crudă ori prăjită si surogate de cafea, 10 
bani la kg. de cicoare, 5 bani la kg. de lămâi, portocale etc, 5 
bani la kg. de măsline murate sau sărate în butoae, 10 bani ia 

kg. de măsline de volo, smochine în cutii, struguri de Malaga, 
stafide roşii de corint, piper negru, piper alb si alte fructe me- 
ridionale, 10 bani la kg. de ţări, stochíish, heringi, scrumbii, 
lacherdà, palamidă, caracatiţă, sardele in butoae, sardele ruseşti, 
stridii yii şi midii, 50 bani kg.de conserve de stacoji, de stridii, icre 
negre tescuite etc., 8 bani kg. de uleiu de măsline şi orice 
alte uléiuri vegetale comestibile, 8 bani kg. de cacao în boabe, 
20 ban! kg. de cacao pisată, ciocolată de orice fel etc, 4 bani 
kg. de orez, 75 bani suta de kg. de făină şi griguri, 5 bani kg. 
de glutinuri, tapioca etc. 10 bani kg. de paste făinoase, 12 bani 
kg. de stearină şi acizi graşi, 15 bani kg. de lumânări de stea- 
rină, 7 bani kg. de ape minerale naturale sau artificiale. 

Perceperea acestor taxe numite prin lege faze de fond co- 
munal nu se mai face la bariere, ci la locul de producere pen- 
tru márlurile ce se produc în ţară, sau la fruntarie când măr- 
furile se aduc din străinătate. Asupra spirtului bunăoară taxele 
se percep de agentul fiscului chiar la fabrică, când este scos 
spre a fi dat în consumaţie. Tot aşă asupra berei, zahărului, 
petroleului, făinei. Pentru mărturile străine cum sunt untdelem- 
nul, orezul, lămâele, portocalele, etc., taxele se percep odată cu 
taxele vamale de agenţii vamali la birourile vamale dela gra- 
niță. Pentru vin şi ţuică legea prevede dispoziţiuni speciale. 

Ea supune pe cumpărători sau cei ce ridică din deposite ace- 
ste márfuri să plătească taxele arătate mai sus gi obligă în a- 
celaş timp pe producători să tacă cunoscut agenţilor fiscali, — 
când au vândut marfa — ca să vină să încaseze taxele cuvenite 
statului. In caz de neconformare la aceste dispositiuni legea pre- 
vede pedepse atât pentru producători cât şi pentru cumpărători. 
Legea mai prevede, că producătorii pot să fie creditaţi în caz 
când n'au mijloace cu ce să achite taxele la ridicarea mărfuri- 
lor. Dar atunci atât mărfurile ce ar fi mai rămas în deposit cum 
şi toată averea datornicului rămân garanţie pentru plata taxe- 
lor. Pe temeiul plăţei taxelor sau a creditării acordate, agenții 
fiscali, emit un bilet de liberă circulaţie, cu care măriurile pot 
să se ducă spre desfacere în orice parte a ţării. Márfurile pe 
cari producătorii le întrebuinţează la consumatia lor personală 
dar numai la locul de producere sunt soutite de taxa fondu- 
lui comunal. 

(Va urma) GID. 


Pa = 
Inaugurare de teatru sătesc. 


In seara zilci de 27 Noemvrie s'a inaugurat în comuna Nisipii-Vâlcea 
teatru popular, din iniţiativa d-lui I. Godeanu, învăţător, care a adus 
în localitate pe d-l G. Marinescu-Trubaduru, cunoscut organizator de 
teatru sătesc — s'au pus bazele unei instituţii, care va contribui atât 
de mult la întregirea educaţiei ce se urmăreşte prin şcoala poporului. 

Au asistat 18 învăţători şi un public numeros din localitate și de prin 
prejur, cari au admirat frumoasa «trupă ţărănească de adulţi.» 

STUPINA (Prisaca). 


Incă un lucru, de care trebuie să ţinem seama la o stu- 
pină este şi acela de a nu pune în ea prea mulţi stupi. 
Locul până unde albinele se pot duce cu folos fiind măr- 
ginit, se va puteă prea bine întâmplă ca, dacă vom pune 
prea mulţi stupi, cu gândul de-a culege miere mai multă, 
să avem tot o aceeaşi recoltă, ba chiar şi una mai mică de 
cât cea avută dela un număr mai mic de stupi. Numărul 
stupilor, ce vom puteă pune, se înțelege că atârnă de bel- 
şugul de plante milifere de primprejur. dar, în tot cazul, nu 
e bine să trecem numărul de 60 de stupi mari sau 100 de 
stupi mici. 

In apropierea stupinei, e bine să avem o cameră, fie fă- 
cută chiar şi din scânduri, unde să putem face diferite lu- 
crări de apicultnrá, precum sunt scoaterea mierii din faguri, 
așezarea fagurilor în rame (cadre) şi altele multe. 

La aşezarea stupilor în stupină, cel mai de căpetenie lu- 
eru, la care trebuie să fim cu toată bágarea de seamă, este 
ca ei să fie perfect verticali şi scândura da jos a lor sau fun- 
dul să fie orizontală, când o privim dela dreapta la stânga, 
şi foarte puţin plecată înainte. Această conditiune se cere, 
pentru ca apa, ce s'ar puteă adună în stup din pricina eva- 
porării mierii eelei noui, să se poată scurge pe urdiniş, afară. 
Pentru ca să putem aşeză asà stupii, trebuie să ne slujim 
de un fir cu greutate la unul din capete și de nivelă. Când 
stupii nu sunt așezați destul de verticali, atunci fagurii ies 
strâmbi, şi aceasta ne împiedică mult, când avem să um- 
blăm înăuntrul stupului, spre a scoate vre-un fagure. Se 
înțelege că aici e vorba de stupii sistematici, cu faguri cari 
se pot scoate. 

In stupină, stupii se pot aşeza în două feluri: sau în aer 
liber numai la umbra pomilor şi atunci se zice că avem 
stupind în aer liber; sau sub acoperișuri ori sub un fel de 
şoproane sau pavilioane anume clădite. si atunci se zice cá 
avem stupină închisă ori chiar numai stupind. 

De obiceiu se întrebuinţează stupinele închise, atunci când 
nu prea este loc destul la îndemână, ori pentru ca stupii 
să fie la adăpost de a fi furaţi. 

In astfel de stupine, stupii se aşează în rânduri, unii de- 
asupra altora, (de regulă 2—3 rânduri) şi au lăsate liber 
în afară numai urdinişurile. Acest soiu de stupine se obici- 
nuese mai ales prin Germania şi prin Italia. 

Stupinele închise sunt costisitoare şi ele au numai un sin- 
gur bun mai de pret, anume că prind puţin loc. Acest bun 
este însă cam mic faţă de multele cusururi ce au. Pe lângă 
că unele lucrări sunt foarte anevoie de făcut, mai cu seamă 
la stupii din rândul al douilea şi mai ales atunci când tre- 

buie ca stupul să fie mutat dela locul lui, apoi mătcile cele 
tinere foarte adesea nu-și mai nimeresc stupul, când se în- 
torc din călătoria de impreunare, se pierd şi roiul rămâne 
besmetic (orfan). Cam tot aşă se întâmplă şi cu albinele cele 
tinere, când se intore pentru prima oară dela câmp ; in loc 
de a nemeri stupul lor, ele se due la stupii mai populati, 
unde sunt atrase de ingrámádeala dela urdini$ și unde sunt 
primite cu plăcere, căci albinele niciodată nu gonesc pe o 
albină străină, care vine încărcată cu provizii. Pentru a pre- 
întâmpină întru câtva acest rău, se văpsesc cu culori dife- 
rite scándurelele de dinaintea urdinisurilor. 

Astfel de stupine sunt numai o cheltuială tără nici un folos. 

Stupinele în aer liber sau stupinele deschise sunt cu mult 
mai bune. In ele stupii se pot aşeză după voie şi nu au 
niciunul din neajunsurile stupinelor închise. 

Mulți din sătenii cari se indeletnicese cu stupăria, aşează 
stupii deadreptul cu gura pe pământ. Lucrul acesta nu e 
bun, căci dedesubtul stupului îşi fac prea adesea locuinţa 
vrăjmaşi de ai albinelor, cum sunt furnicile, broastele şi flu- 
turii de noapte. Stupii trebuesce aşezaţi pe scăunele solide, 
anume făcute, şi ridicaţi dela pământ, atât cât să putem um- 
blă în ei, fárá a fi siliţi să ne aplecám prea mult. O înălţime 
de 25—45 cm, e cea mai potrivită. Cu cát stupul e mai ri- 
dicat dela pământ, cu atât trebuie ca şi scândurica de dina- 
intea uvdinişului să fie mai lată. E bine ca această. scán- 
durică. să fie aplecatà în jos, căci prin aceasta se vine în 
ajutorul albinelor, care, întorcându-se dela câmp, prăpădite 
de oboseală, nu sunt expuse să cadă jos 

Cel mai uşor de tăcut este scaunul alcătuit din două bu- 
căţi de scândură, încheiate în formă de cruce, ori acela fă- 
cut din tárugi bătuţi în pământ. Ba se poate tace. şi un fel 
de pat !ung, pe care se pot asezà mai mulţi stupi, obser- 
vând numai ca depărtarea între ei să fie cam de 1.60—2m. 
dela urdinis la urdiniş. 

Când stupii sunt aşezaţi la umbră, nu prea e nevoie să 
fim cu- bägare de seamă asupra direcţiei încotro sunt în- 
dreptate urdinigurile. Nu tot agà stă lucrul însă, atunci când 
sunt toată ziua în bătaia soarelui. In cazul acesta, e bine 
să ne ferim de a-i agezà eu faţa spre miază-zi; cei mal bun 
lucru este să-i îndreptăm cătră răsărit sau cătră răsărit- 
miază-zi. 

La aşezarea stupilor să nu ţinem agà de mult ca toti să 
fie îndreptaţi cătră una şi aceeaşi parte, cu mare regulă. 

Este mai bine să fie îndreptaţi în diferite direcţii, căci 
atunci albinele şi mai ales cele tinere îşi nimeresc mai cu 
înlesnire locuinţa, fără a mai fi nevoie să văpsim cu culori 
felurite scândurelele de dinaintea urdinişului. 

Dacă însă ţinem şi la frumuseţe ori la regulă, atunci ii 
putem aşeză în rânduri, dar observând ca stupii din rân- 

dul al douilea să fie cam la 2 m. departe de cei din rândul 
întâiu şi să se alle fiecare în drepturile locurilor rămase 
goale dintre stupii din acel rând; cei din rândul al treilea 
în dreptul locurilor goale dintre stupii din rândul al doilea 
şi agà mai departe. 

N. Nicolaescu și G. Stoenescu. 


—— — 54045 em 


Iohann Friederich Pestalozzi 
— Ora de seară a unui pustnlt — 


145. Sub un stăpân are nu e tată, dispoziţia sufletească 
a poporului nu poate să devie sentimentul unui suflet po- 
pular care cugetă curat şi e fericit în ascultarea copilărească. 

Urmările necredintei — vitiuri ce cresc zilnic, bunătate pă- 
rintească ce scade zilnic, autoritate arbitrară fără scop de 
fericire, caricaturi curioase nenaturale de domnie, autori- 
tate intermediară apăsătoare, sugerea măduvei poporului, 
puterea poporului ce se tot micşorează faţă de această pu- 
tere intermediară, sunt inevitabile sub o domnie necredin- 
cioasă, care dispretueste drepturile dumnezeirei şi ale ome- 
nirei. ; ; 

Sentimentul poporului de întrebuinţarea nenaturală a drep- 
turilor de tată e distrugerea puterii legăturilor curate ale 
naturii între prinţ şi poporul său. 

Ea, această bună, maternelă natură omenească, împreună 
legăturile relaţiilor cetăţeneşti prin fericirea plăcerilor re- 
ciproce. 

Si e simtimántul poporului, sentimentul national al feri- 
cirei acestor plăceri cari sacrează şi sfinţeşte aceste rapor- 
turi, prin mulţumire, iubire şi credinţă a poporului către 
prinţul său. Căci aici e izvorul sfânt al oricărei iubiri de 
patrie şi de credinţă cetáteneascá. 

150. Ating coarde, care zac neîntinse şi nu răsună în tonul 
acum la modă. Ironizeazá-le, ton de dănţuitor, calomnie tre- 
murătoare, înăbuşe cu sbierete puterea lor! Adevărul şi cu- 
ratul simtimánt omenesc fac pe cineva să fie fără grije. 

Orice putere a omenirei cauzează numai fericire prin ere- 
dina ei în dumnezeire, şi simţul de părinte al prinţului, 
acest mie izvor al oricărei fericiri a poporului, e urmarea 
credinţei în Dumnezeu. 

Omule, oricât eşti de jos, prinţul tău e fiul Dumnezeului 
tău, aşă dar puterea lui e puterea de părinte. 

Intrebuintarea aspră, nemodestá a drepturilor sale, nu e 
simt de părinte, nu e simţ de credinţă în' Dumnezeu, e con- 
rupţia intereselor celor mai de sus ale prinţului şi ale țării 
sale, conrupţia simțului curat de copil al naţiunii către prinţ. 
Totuşi nu trebuie să numesc înaltă trădare aceste moravuri 

atát de generale ale inteligentului (luminatului, prevázáto- 
rului) serviciu al prinților. 

155. Insă ce e mai puţin decât înaltă trădare, cánd ei ex- 
pune dreptul de părinte al prinţului ca un drept de bine 
şi de rău, de drept şi nedrept? 

Ce e alta, când ei tulbură fericirea casnică în numele prin- 
tului, nu cruţă proprietatea şi acoper nevinovăția cu ocară 
şi cu ruşine? 

Legătură de unire a omenirei spre fericirea ei, credinţă 
a prințului şi a poporului său în cel mai de sus stăpân al 
omenirei, credință în Dumnezeu, tu esti singura care asi- 
guri omenirea contra acestei stânci. 

Orice necredintá e nemodestă, dar credinţa in Dumne- 
zeu, simtimántul de copil al omenffei cátre dumnezeire e 
înălţare tăcută în toată puterea efectului ei. 

Istovire strălucitoare, fulgerătoare a fiinţei sale, curaj în- 
dráznef, râzător la primejdie şi distrugere e puterea ome- 
nirei care se îndepărtează dela simţul de copil către Dum- 
nezeu. 

Intrebuinţarea serioasă, gospodărească a oricărei aie sa 
zii miei, dorința de a-şi întări puterea sa, e calea naturii 
spre formarea şi întărirea tuturor puterilor şi în orice adân- 
cime şi în orice slăbiciune e îndreptarea curatului simți- 

mânt de copil către Dumnezeu. 

Inclinare către sclipire josnicá, năzuinţă de a oglindi dis- 
poziţii şi puteri şi de a învălui slăbiciunele, e direcţia chiar 
Si a celei mai de jos şi mai slabe omeniri care s'a abătut 
dela această cale formătoare a naturii. 

Ináltare omenească exterioară şi interioară, formată pe 
acestă cale curată a naturei, e înțelegere şi simţ párintesc 
către puteri şi dispoziţii mai neînsemnate. 

Omule în înălţimea ta, cântăreşte-ţi întrebuințarea forțe- 
lor tale în vederea acestui scop. 

Simf de părinte al puterilor înalte faţă de turma nedes- 
voltată, slabă a omenirei. 

165. Fericire curată a omenirei, tu eşti puterea şi urma- 
reu credinţei. 

O, celula mea, bucurie nespusă în jurul tău! Şi tu eşti 
urmarea acestei credințe. 

Mântuire mie şi colibei mele! 

Fiindcă omenirea erede în Dumnezeu, de aceia mă odih- 
nesc eu în această colibă. 

Credinţa poporului în adevărații preoţi ai dumnezeirei, e 
izvorul-liniştei vieţii mele. 

170. Preoţii dumnezeirej sunt reprezentanţii curatei pa- 
ternitáti a omenirei. 

Puterea ta, sfintite, e luminarea lui Dumnezeu! 

Luminarea lui Dumnezeu e dragoste, ine Sp Mie si simţ 
părintesc. 

O, cine peregrineazá către coliba mea, chiar când aş fi 
numai umbra puterii dumnezeirei mele ! 

O, soare, tu icoană a puterii dumnezeirei, ziua ta e să- 
vârşită, tu apui după munte. O, zi a desăvârşirei mele! O, 
speranţă a dimineţii ce vine! O, putere a credinţei mele! 

175 Eu clădesc orice libertate pe dreptate, dar nu văd 
în această lume nici o dreptate asigurată, decât la omeni- 
rea dispusă spre simplitate, pietate şi iubire, şi luminată în 
această dispoziţie. | 

Orice dreptate în familie, care e dreptatea cea mai mare, 
cea mai curată şi. gustată general în toată lumea, are în 
totul numai iubirea ca izvor, şi totuşi produce ea, în sim- 
plitatea tuturor popoarelor fericirea generală a lumii. 

După cum orice dreptate se reazimă pe dragoste, aşă se 
reazimă pe ea şi libertatea. Curat simţimânt de copil e ade- 
văratul izvor al libertăţii care se reazimá pe dreptate; si 
curat simtimánt de părinte e izvorul a toată puterea de a 
domni, care e destul de înalt pentru a face dreptatea şi a 
iubi libertatea. 

Si izvorul dreptăţii şi a orice fericiri a lumei, izvorul iu- 
birei şi a simțului de frá(ie a omenirei, aceasta se reazimă 
pe marea cugetare a religiei, că suntem fiii lui Dumnezeu 
şi că credinţa in acest adevăr e baza sigură a oricărei fe- 
riciri pe lume. In această mare cugetare a religiei se află 
în totdeauna spiritul oricărei adevărate înţelepciuni de stat. 
care caută curata fericire a poporului, căci urice putere in- 
terioară a moralității, a luminării şi a înțelepciunii lumii se 
reazimă pe acest fundament al credinței omenirei în Dum- 
nezeu. 

Si uitarea de Dumnezeu, necunoaşterea raporturilor de 
copii ale omenirei faţă de dumnezeire, e izvorul care dis- 
truge orice putere de fericire a moravurilor, de luminare 
şi de- înţelepciune în toată omenirea. De aceia pierderea aces- 
tui simţ de copil al omenirei către Dumnezeu e cea mai mare 
nenorocire pe lume, de orece face imposibilă orice educație- 
părintească a lui Dumnezeu, şi restabilirea acestui pierdut 
simţ de copil e mântuirea copiilor pierduţi ai lui Dumne- 
zeu pe pământ. 

Omul lui Dumnezeu, care restabileşte prin suferinţă şi 
moarte sentimentul în general perdut de simţ de copil către 
Dumnezeu, e Mântuitorul lumii, el e sacrificatul preot al Dom- 
nului, el e mijlocitorul între Dumnezeu şi omenirea uitătoare 
de Dumnezeu. 

Inváfátura lui e dreptate curată, filosofie cultivátoare, e 
relevatia lui Dumnezeu tatăl către neamul perdut al fiilor săi. 


Traducere din limba germană 
(sfârșit) de Eleonora Stratilescu. 


— HG URS Ee — 

Societatea de gimnastică, sport şi muzică din laşi 
Dare de seamă 1902 — 1903. 


Această publicatiune arată fazele prin care a trecut societa- 
tea dela înfiinţare, — 1902 — si până astăzi. 

In fruntea ei se publică cuvântarea d-lui P. Bujor, preşedinte, 
cu privire la activitatea şi mersul societăţii în acest timp. Ca 
recunoştinţă pentru d-nii membri din Parlament, cari în 1905 au 
cerut acestuia recunoaşterea societăţii ca persoană morală, se 
publică darea de seamă a d-lui raportor I. Praja și discursul 
d-lui I. Găvănescu. 

Din situaţia financiară publicată se vede că din totalul înca- 
sărilor până la 31 Maiu 1905 de 12.723,90 lei, s'au cheltuit 12.504,05 
lei. Urmează apoi o serie de deziderate ale d-lor maeştri de gim- 
nastică, de muzică şi regulamentele secţiei pregătitoare de gim- 
nastică, de muzică si de tir, însoțite de orare, programe de stu- 
dii, lista personalului didactic, ete. 

Brosura se închee cu statutele societăţii si cu o listă nomi- 
nală a celor 373 membri ai societăţii. 


6. T. 


n 
O Cronica Săptămânii. T 


Graţiere si reducere de pedeapsă. 


M. S. Regele a semnat un decret prin care iartă de pedeapsa 
ce au de făcut 166 soldati si grade militare din mai multe re- 
gimente ale ţării si se micșorează pedeapsa cu doi ani la 8, cu 
1 an şi 6 luni la 2, cu 1 an la 4, eu 6 luni la 10, eu 3 luni la 10, 
cu 3 luni la 6, cu 2 luni la 9 si cu o lună la 17 soldati. 

Societate de leoturá si de muzică la Breaza, Prahova. 

Invăţătorii din Breaza-de-sus si de jos (Prahova) au înființat 
o societate de lectură, cu numele «Principele Brâncoveanu», şi cu 
sediul în localul şcoalei din Breaza-de-sus. 

Scopul societăţii este desvoltarea gustului de citit printre mem- 
brii ei, cari în majoritate sunt absolvenţi ai scoalelor rurale ră- 
magi în localitate. Pentru cultivarea muzicei si în special a celei 
religioase si populare, membrii societăţii au format un cor mixt 
pe 4 voci, sub conducerea d-lui Ion Mircescu, învăţător si absol- 
vent al Conservatorului din Bucureşti. 

Urám harnicilor învăţători spor și isbândă, în activitatea lor 
binefăcătoare. 

Dreapta cerere a învăţătorilor suplinitori din ţară, 

Invátatorii suplinitori din ţară, cari auzreugit la examenul de 
învăţător-ajutor in Octomvrie 1904, au hotărît să intervină pe 
lângă d-l ministru Vlădeseu, spre a fi numiţi la școli unde sunt. 
locuri vacante. Aderările pentru această petiție se primese la d-l 
Mihail Teodorescu, învăţător la Cervenia, prin gara Smârdăioasa 
(Teleorman). 

Cererea acestor învăţători fiind destul de întemeiată, credem 
că d-l ministru al Instrucțiunii o va aveà în vedere şi-i va da curs. 

Licitaţiuni. 


In zilele de 10 si 11 Ianuarie 1906, orele 10!/, a. 1n. se va tine la pri- 
mărig comunei Albesti-Britegti din jud. Argeş, licitaţiune pnblică cu 
¿ferte închise pentru arendarea pe trupuri izolate a moşiei Albeşti din 
jud, Argeş, pe un period de 5 ani, cu incepere dela 23 Aprilie 1906 şi 
anume ; 

“Trupul Albești» 1) Lunca de jos cu dealul la glăvan, şi moara eu 
dreptul pentru noul arendas de a construi o piuă sistematică lângă 
moară. Garanţie provizorie lei 1.250 iar cea definitivă jumătate din a- 
renda ieșită la licitaţie ; 2) Câmpul dela deal pentru aráturà. Garantie 
provizorie 500 lei, iar cea definitivă jumătate din arenda ieșită la lici- 
taţie ; 3) Valea Dumirestilor, livezi şi teren de arătură. Garanţie provi- 
zorie lei 625, iar cea definitivă jumătate din arenda ieşită la licitaţie ; 
4) Valea Stupinei cu Burdimanul, arâtură gi fâneaţă. Garantie provizo- 
rie lei 500, iar cea definitivă jumătate din arenda iesità la licitaţie. 

«Trupul Albesti-Vest» 5) Poenele: Sălcetul, Ciureşti, Valea-mare, Lun- 
givile, Ogrăzile, Cătăroiu şi Bâneştii; aceste poeni se arendează sepa- 
rat, Garantia provizorie pentru fie“are din poeni este câte lei 100, iar 
cea definitivă va fi jumătate din arenda ieşită Ja licitaţie; 6) Terenurile 
din delimitarea Dobrotei şi Albeşti Ungureni gi Pământeni. Garanţia 
provizorie de lei 400, iar cea definitivă jumătate din arenda iesità la li- 
citatie; 7) Poenele : Glodu-mare, Glodu-mie, La pod, In funduri, Delu- 
raia, Juzi, Lazul lui Petec, malul Corbului, Ográjoarele, Márácinetu, Cun- 
ticelele, Leu Lazu, groapa Stupinei. Garantie provizorie lei 215; 8) Luciu 
cu livada mare. Garanţie provizorie lei 550, iar ceca definitivă jumătate 
din arenda ieșită la licitaţie ; 9) Clocoticiu. Garanţie provizorie lei 400, 
iar cea definitivă jumătate din arenda ieșită la licitaţie ; 10 Mlacă şi dea- 
lul Boului; Garanfia provizorie lei 900, iar era definitivă jumătatea aren- 
zei ieșită la licitaţie; 11) Muntele Podeanu Garanţie provizorie lei 250, 
iar cea definitivă jumătate din arenda ieșită la licitaţie; 12) Muntele Oti- 
cul cu poiana Chicioara. Garanţie provizorie de lei 400, iar cea definitivă 
jumătate din arenda ieşită la licitație; 13) Muntele Lespezile. Garantie 
provizorie lei 350. iar cea definitivă jumătate din arenda iegità la lici- 
tapie; 14; Rotunda. Garanţie provizorie lei 100, iar cea definitivă jumä- 
tate din ar: nda ieșită la licitaţie. 

Supra-oferte nu se primemc. 

Condiţiunile generale şi speciale se pot vedeà la Serviciul Bunurilor 
Eforiei. în zilele şi orele de lucru, unde se vor da si orice alte infor- 
majiuni, precum si la reședința circumscriptfiunii 6 silvică din Curtea 
de Argeş. . i 

In ziua licitației aceste condițiuni şi intormaţiuni se vor lua la pri- 
măria comunei Albești, jud. Argeş. 

* A LI 

Idem, în ziua de 10 Iaeuarie 1906, orele 10%/, a. m., pentru vânzarea 
spre exploatare a 5 parchete din pădurea Gogogarii-vechi jud. Vlagca 
care pădure se vinde in comptul d-lui Ene Marinescu domiciliat în Bu- 
cureşti str. Colţei No. 12. Vânzarea se face în bloc. Garanţia provizorie 
de lei 500. 


FIN DE SIECLE 


32, Calea Victoriei, 32. 
Singurul Magazin special in toatd fara de: Bluse, 
Jupoane, Matineuri, Peignioare, ete. 
PRETURI MODESTE. i 

STERU“ 


Societatea «Steaua» are descop a lacrà pentru 
întinderea învăţăturii în popor, prin tipărirea gi 
răspândirea de scrieri și publicaţii morale, pa- 
iro ice si de folos practic, şi pentru impiedeca- 
rea, prin toate mijloacele legiuite, a răspândirii 
de scrieri si publicaţii imorale, sau cu tendinţe 
contrarii statului şi ideii nationale române. 

Cotizatia este de cel puţin doi lei pe an, iar pentru învăţători, 
preoţi rurali sl săteni, de cel puţin un leu pe an. Fie-care mein- 
bru este îndatorat ea, în cel d'intàiu an după primirea sa, să facă 
a se primi in Societate cel puţin alti doi membri noi. 

Cererile de înscriere, însoţite de cotizaţia pe un an, se pot a- 
dresă d-lui Spiru C. Haret, strada Verde, București. n 

Comitetul: Preşedinte, loan Kalinderu, Președintele Academiei Ro- 
mâne.— Vice-preşedinte, Sava Somănescu, mare proprietar, fost senator.— 
Administralor şi casier. Spiru C. Haret, fost Menasiru, profesor uni- 
versitar. — Secretar, Const. Banu, profesor secundar, fosi inspector. $c0- 
lar. — Membrii: Petre Gárba.iecanu, fost Administrator al Casei SI 
Biserici Autocefule Orlodoze Române, profesor la Seminarul Central 
ji director al Şc. Normale a Societăţii pentru învăldiura poporului 
român; |. Dimitrescu Procopie, fost senator, fost Primar al Capitalei; M. 
Vlădescu, Ministru, profesor universitar; Cristu S. Negoescu, admini- 
strator ul Casei Scoalelor, profesor secundar; Dim. Cecropid, institutor.— 
Cenzori Const, Alininesteanu, inginer de mine; Preotul econom Const, 
Ionescu, profesor secundar; Const, Alexindrescu, institutor. 


Membri înscrişi si cotizatiuni plătite (urinare). 


Anghel Dumitrescu, institutor-director (Bucureşti), 4 lei; Ioan D. Vră- 
biescu, advocat (Târgovişte), 2,25 lei; Dumitru Poppa, contabil ( alaţi), 
2 lei; D. Popescu (Ruseţu), 4 lei; P. i. Moroiu (Rusetu), 3 lei; Ioan 1. 
Mihăilescu (ltuseţu), 3 lei; I. I. Junian (Rusetu), 3 lei; C. Pascal (Rusetu) 
3 lei; P. Creţu (Itusequ), 2 lei ; 1. Finch (Ruseţu), 2 lei; Anton Ivănescu 
(Ruseţu), 2 lei; Carol Bolarot (Ruseţu), 2 lei; Ştefănescu Dorofteu (Ru- 
sefu) 1 leu; Stef. Georgescu (Rusefu), 1 leu; Simion Gheorghe (Rusetu), 
1 leu; Stan Chiţulescu (Rusetu), 1 leu; Sima M. Bobocea iRusetu , 1 leu; 
Simion Vântu (Rusefu), 1 leu; Ioniţă Ionel (Ruseţu), 1 leu: Radu Pa- 
raschivescu (Rusetu), 2 lei ; Manole Cazacu (Rusetu), 2 lei ; Nicolae Io- 
nel (Rusetu), 2 lei: Pr. C. Bordon (Rusefu), 1 leu; Pr. Chiriac Popescu 
(Rusetu), 2 lei; Balaban Bălăbănescu (Rusetful, 2 lei; Ioan Galaescu (Ru- 
setu), 2 lei ; Iancu D. Popescu (Rusetu), 2 lei; N. Zotescu (Rusefu), 2 lei; 
1 M. Cârnu (Rusefu), 1 leu; Deciu Teodorescu (Ruseţu), 1 leu; Lupaşcu 
Turtoiu (Rusefu), 1 leu; Zabaria Cazacu (Rusefu), 2 lei; Stan Tipárescu 
(Ruseţu), 1 leu; G. Mantescu (Bustenari) 2 lei; Aurel Süvescu (Bugte- 
nari) 2 lei; T. D. Boceanu (T. Severin), 10 lei; M. Burileanu (T. Seve- 
rin), 10 lei; X (necunoscut) (T. Severin), 10 lei; I. E. Ioanid (T. Seve- 
rin) 10 lei; T. Bábeanu (T. Severin), 5 lei; D. Mihutescu (T. Severin), 
5 lei; C. Armagu (T. Severin) 5 lei; M. Mibuţ (T. Severin); 2 lei; D. 
Moisescu-Vilea (Buzău), 1 leu; Alex. lonescu (P. Neamţu), 2 lei; I. Negre 
(P. Neamţu), 2 lei; I. Malian (P. Neamţu), 2 lei, 

Numărul membrilor înscrişi cu inceperea anului 1905 şi până in pre- 
ut ele de 1.590; lar veniturile societăţii, tot in acest timp, sunt de 

.600 lei. 


(Va urmă In numărul viitor). 
—— m ———————PÓ — 
Inst. de Arte Grafice Carol Góbl S-sor ltasideseu, Str. Doamnei 16.—14.65 L 

